ATP30 คว้างานให้บริการรถบัสของ IRPC-TOP อายุสัญญา 5 ปี
ATP30 คว้างานให้บริการรถบัสของ IRPC-TOP อายุสัญญายาว 5 ปี เริ่มให้บริการกุมภาพันธ์ 2561
24 ส.ค. 2560

บริษัท เอทีพี 30 จำกัด (มหาชน) หรือ ATP30 ระบุว่า บริษัทได้รับการยืนยันเป็นผู้ถูกคัดเลือกในการให้บริการรับส่งพนักงานให้กับผู้ใช้บริการรายใหญ่ของบริษัทไออาร์พีซี จำกัด (มหาชน) หรือ IRPC ด้วยรถมินิบัสปรับอากาศจำนวน 6 คัน โดยมีระยะเวลาสัญญาให้บริการ 5 ปีโดยจะเริ่มให้บริการตั้งแต่วันที่ 14 กุมภาพันธ์ 2561 และสิ้นสุดสัญญาวันที่ 15 กุมภาพันธ์ 2566 และขณะนี้บริษัทอยู่ในขั้นตอนการจัดทำสัญญาการให้บริการจัดหารถมินิบัส เพื่อให้บริการต่อไป
อีกทั้งถูกคัดเลือกให้บริการรถบัสปรับอากาศจำนวน 8 คัน ให้กับบริษัทไทยออยล์ จำกัด (มหาชน) หรือ TOP โดยมีระยะเวลาสัญญาให้บริการ 5 ปีโดยจะเริ่มให้บริการตั้งแต่วันที่ 1 กุมภาพันธ์ 2561 และสิ้นสุดสัญญาวันที่ 31 มกราคม 2566และขณะนี้บริษัทอยู่ในขั้นตอนการจัดทำสัญญาการให้บริการและจัดหารถบัสเพื่อให้บริการต่อไป